ครบ 100 รีวิวแห่งวงใน
อาจจะดูน้อยนิดสำหรับหลายๆคน
แต่สำหรับตัวเองแล้วรู้สึกภูมิใจ
ที่ตั้งใจทำรีวิวแต่ล่ะรีวิวขึ้นมา
จนคนรอบข้างแอบรำคาญ 
555+ ตั้งใจจนเขานึกว่า
ตัวเรานี้มีหุ้นส่วนกับแอพฯนี้
555+ 

ตอนรับรีวิวที่ร้อยกับร้านดีดี 
แห่งเยาวราชค่ะ

????สถานที่
อยู่เยาวราช ชื่อซอย ถนนแปลงนาม
ถ้ามาจากทางโรงแรมแกรนด์ ไชน่า 
ร้านนี้จะอยู่ฝั่งซ้ายมือค่ะ 
เป็นร้านบนถนนในซอยนั้นเลยค่ะ
ปัจจุบันมีโต๊ะเก้าอี้รองรับ ยาวเข้าไปในซอย
แล้วค่ะ 

????เมนู
ที่นี่มีเมนูกระมะร้อนหลากหลายอย่าง
รวมถึงอาหารจานตามสั่งด้วยค่ะ 
ที่คนมาสั่งบ่อยๆ จะเป็นพวก 
หอยทอด, สุกี้, ราดหน้า ค่ะ 
เมนูที่สั่งวันนี้ 

  -ราดหน้าภูเขาไฟ 
เมนูนี้ภูมิใจนำเสนอค่ะ เป็นเมนูแปลกใหม่ 
ที่ทางร้านคอนเฟิร์มมาว่าไม่เหมือนใคร
ลองสั่งมาดูค่ะ ทีแรกก็งง ว่าจะเป็นแบบไหน 
เสิร์ฟมาเป็นกระทะร้อน ที่มีแป้งไข่ดาวอยู่
พอวางบนโต๊ะ พนักงานจะเอาน้ำราดหน้า
มาราดลงในกระทะร้อนให้ค่ะ
ใครที่โบท๊อกซ์ ฟิลเลอร์ ร้อยไหม 
ควรระวังค่ะ เพราะควันร้อนจะลอยเหมือน
ภูเขาไฟจริงๆค่ะ 555+ 
แต่แค่แป๊ปเดียวค่ะ ควันและความร้อนจะจางลง
เมนูนี้คือ มีแป้งกรอบล้อมรอบไข่ดาวตรงกลาง
และมีน้ำราดหน้ารวมมิตร มาทานร่วมกัน 
ตัวแป้งกรอบเหมือนแป้งหอยทอดค่ะ 
มีไข่ดาวไม่สุกตรงกลาง เข้ากันดีค่ะ 
พอทานผสมกับน้ำราดหน้าที่มีกุ้ง หมึก 
ไก่  ให้อารมณ์คล้ายๆทานกระเพาะปลาค่ะ 
อร่อยกลมกล่อม เป็นเมนูแนะนำค่ะว่า
ถ้าไปลองทานดู

  -หอยทอดกระทะร้อน
ใครมาต้องสั่งมาทานค่ะ 
เพราะแป้งกรอบ หอยนางรมตัวอวบๆ 
และถัวงอกที่กรอบ ไม่ผัดจนแหยะ 
และไม่เยิ้มน้ำมัน ทานแล้วไม่เลี่ยนเหมือน
เจ้าอื่นๆค่ะ 

????ราคา 
ราดหน้าภูเขาไฟ 70 บาท
หอยทอด 70 บาท
เก๊กฮวย ขวดละ 30 บาท
หล่อฮั้งก๊วย ขวดละ 30 บาท
น้ำแข็งเปล่า (2แก้ว) ฟรี 
รวม 200 บาท

????บริการ 
บริการดีค่ะ แบ่งหน้าที่ชัดเจน 
มีคนหาโต๊ะ (ตามคิว) 
คนเสิร์ฟน้ำ/อาหาร, คนเก็บตังค์
แต่อาหารอาจจะใช้เวลารอหน่อยค่ะ
ถ้าหิวมากให้สี่งหมูสะเต๊ะข้างร้านมา
ทานรองท้องที่โต๊ะก่อนได้ค่ะ
ถ้าไปช่วง 19.00 น. เป็นต้นไป
คนจะเยอะมากค่ะ อาจจะต้องรอคิวหน่อย
ช่วงที่ไปเป็นวันเสาร์ ไปตอนประมาณ 
18.30 น. ยังมีโต๊ะว่างไม่ต้องรอคิวค่ะ